o
Synnyin USA:ssa juutalaiseen perheeseen.
Etsin Jumalaa pitkään.
Opiskelin musiikkia ja taidetta ja tiesin, että oli olemassa joku luova voima.
Aloin etsiä Jumalaa. En löytänyt häntä synagoogasta,
vaikka rakastinkin juutalaisia juhlia ja perinteitä.
Halusin kokea Jumalan konkreettisella tavalla.
Tämä ajoi minut monenlaisiin uskontoihin, New Age -liikkeeseen,
meditaatioon ja muihin.
Sydämeni pysyi kuitenkin janoisena,
ja tiesin, etten ollut löytänyt Jumalaa.
Eräänä päivänä Herra toi elämääni nuoren ei-juutalaisen naisen.
Hänessä oli iloa, joka oli erilaista meditaatioystäviini verrattuna.
Eräänä päivänä heräsin siihen,
että tarvitsin todella jutella jonkun kanssa.
Meditaatio ei enää auttanut.
Ajattelin, että juttelen tälle ystävälle ja kysyn häneltä neuvoa.
Menin hänen luokseen ja hän kysyi, halusinko rukoilla.
Suostuin, koska olin valmis tekemään mitä tahansa.
Olin jo yrittänyt kaikkea, paitsi Jeesusta.
Juutalaiselle Jeesus on niin vieras,
ja tapa jolla kristityt ovat historian saatossa kohdelleet juutalaisia
on vain varmistanut meissä tunteen, ettei meillä ole
Jeesuksen kanssa mitään tekemistä.
Hän pyysi minua rukoilemaan,
ja yhtäkkiä vain kutsuin Jeesuksen sydämeeni.
Tunnustin, etten voi pelastaa itseäni ja
pyysin häntä pelastamaan minut ja antamaan anteeksi syntini.
Kun lopetin rukouksen, tiesin, että totuuden Henki oli läsnä.
Tiesin löytäneeni totuuden, vaikka se soti kaikkea oppimaani vastaan.
Totuus lävisti sydämeni. Sain ystävältäni Uuden testamentin,
jota en ollut koskaan lukenut.
Menin kotiin, ja Herra alkoi tulla elämääni hyvin intiimillä tavalla.
Jeesuksen tunteminen toi minut juutalaisuuteni ytimeen.
Sain tuntea Israelin Jumalan.
Aloin tuntea palavaa halua asua isieni maassa,
ja koin, että Herra lupasi viedä minut sinne asumaan ja
jakamaan tätä rakkautta kansani kanssa.
Olin näyttelijä ja elämäntyylini oli kiireistä.
Eräänä iltana broadway-näytelmän jälkeen yleisö taputti ja huusi,
ja minä annoin nimikirjoituksia.
Ympärillä oli limusiineja ja kaikkea asiaan kuuluvaa.
Kotiin mentyäni tunsin, ettei elämälläni ollut mitään merkitystä.
Olin luullut saaneeni kaiken, mitä olin halunnut.
Lähdin etsimään Jumalaa New Yorkista.
Kävin kokouksissa, enkä löytänyt Häntä, mutta olin epätoivoinen
ja tiesin olevani hukassa.
Joku vei minut kokoukseen, joka pidettiin Times Squarella
sijaitsevassa äänitysstudiossa.
Näyttelijät, mallit, laulajat ja muut kaltaiseni viihdemaailman
ammattilaiset olivat aloittaneet siellä seurakunnan.
Kun menin sisään, näin heidän ylistävän Jeesusta kohotetuin käsin.
Tunnistin joitain broadway-laulajia.
Kun minut vietiin tuoliini,
jotain tapahtui, enkä pysynyt enää pystyssä.
Putosin polvilleni ja aloin itkeä.
Jumalan läsnäolo oli niin väkevä siinä paikassa,
että Hänen kätensä oli tullut päälleni.
Itkiessäni siinä polvillani katsahdin ylös,
ja tapasin Jeesuksen.
Jonkin ajan kuluttua aloin tuntea palavaa halua käydä Israelissa.
Menin Israeliin ja minuun teki suuren vaikutuksen nähdä,
kuinka profetiat olivat täyttyneet ja juutalaiset olivat palanneet
takaisin tähän maahan yli 100 maasta.
Palasin New Yorkiin. En ollut siinä vaiheessa naimisissa.
Karen lauloi sen samaisen äänitysstudion ylistysryhmässä.
Karenin hengellinen äiti oli vanhempi afroamerikkalainen nainen,
ja tämä juutalainen malli ja tummaihoinen nainen asuivat yhdessä.
Hän oli ainut vanhempi henkilö siinä seurakunnassa.
Pyysin Äiti Jacksonia tulemaan kanssani illalliselle
syntymäpäiväni kunniaksi.
Karen seisoi siinä vieressä, joten kutsuin hänetkin.
Kun istuimme sitten ravintolassa, Herra sanoi: "Tässä on vaimosi".
Hän on juutalainen, ja minä ei-juutalainen.
He olivat jo saaneet tietää tästä kaksi viikkoa aiemmin,
ja odottivat vain minunkin kuulevan asiasta.
Menimme naimisiin, ja meistä tuli se yksi uusi ihminen,
mistä Efesolaiskirje puhuu.
Jumala avasi meille sen, mitä "yksi uusi mies" tarkoittaa.
Aloimme ymmärtää, mitä juutalaisille oli tapahtunut ja
miten kristityt olivat heittäneet juutalaiset ulos
ja kohdelleet heitä hirveällä tavalla.
Herra oli jo pannut meidän molempien sydämiin halun asua Israelissa.
Me molemmat, Rita ja minä, olimme osa Amerikan vastakulttuuria.
Hän syntyi juutalaiseen perheeseen New Yorkissa,
ja minä olen japanilais-amerikkalainen.
Tapasimme yliopistossa ennen uskoontuloamme.
Menimme asumaan Länsi-Amerikkaan Santa Fen kaupunkiin,
ja sieltä Herra löysi meidät.
Rita meni Shalom-nimiseen uskovien kahvilaan, jossa hän kuuli
messiaanisen juutalaisen todistuksen.
Tarina oli niin koskettava, että hänen sydämensä
muuttui samana iltana. Minä huomasin heti
muutaman päivän sisällä, että hän oli löytänyt totuuden.
Pian tämän jälkeen minäkin tulin uskoon.
Heti ensimmäisistä kuukausista alkaen tiesimme, että
Herra kutsuu meitä Israeliin.
Emme olleet kumpikaan käyneet Israelissa,
mutta tiesimme, että kerran päädymme tänne.
Emme tienneet kuinka, mutta tiesimme, että se tapahtuisi.
Menimme kahdeksi vuodeksi Raamattukouluun Teksasiin,
ja tämän jälkeen teologiseen kouluun Kaliforniaan.
Aloin työskennellä tietokonealalla, ja sitten Jumala vei meidät Japaniin
viideksi ja puoleksi vuodeksi 1980-luvulla.
Vasta vuonna 1987 Jumala avasi meille oven muuttaa Israeliin.
Koska Rita on juutalainen, teimme alijan.
Meistä tuli tämän maan kansalaisia.
Karen ja minä tulimme Israeliin lomalle.
Tapasimme Jerusalemissa arabinaisen, jonka puolesta olin aikaisemmin
rukoillut, ja joka oli parantunut, sekä hänen miehensä ja tyttärensä.
Kerroin heille, kuinka olin jättänyt näyttelijäntyön taakseni.
Noihin aikoihin työskentelimme David Wilkersonin kanssa
Times Squaren seurakunnassa.
Työni oli saarnata huume- riippuvaisille ja tuoda heitä
seurakuntamme kuntoutuskeskukseen.
Kerroin arabiystävälleni huumeriippuvaisista ja hän kertoi
Jerusalemin vanhan kaupungin olevan täynnä huumeita.
Tämä oli meille järkytys.
Hän sanoi minulle nämä sanat: "Voitko tuoda seurakuntasi tänne?"
Tiesimme silloin, että Jumalan Henki kutsui tämän arabinaisen kautta
meitä muuttamaan Israeliin ja aloittamaan kuntoutuskeskuksen
juutalaisille ja arabeille. Kutsu tuli arabinaisen sydämestä.
Vuonna 1989 muutimme Israeliin ja meistä tuli Israelin kansalaisia.
Hankimme vanhan rakennuksen Haifasta,
samaan aikaan käytiin Persianlahden sotaa ja Saddam Hussein ampui
ohjuksiaan Israeliin ja Neuvostoliitto oli juuri hajonnut.
Kaikkien näiden strategisten muutosten aikaan syntyi
kuntoutuskeskus, jota kutsumme "Voiton taloksi."
Monta sataa juutalaista ja arabia on päässyt vapaaksi huumeista ja
tullut uskoon.
Sodan jälkeen, keväällä 1991 aloimme rukoilla Davisin pariskunnan kanssa,
ja tunsimme, että Jumala halusi meidän aloittavan uuden seurakunnan
Karmelin vuorelle.
Olemme työskennelleet yhdessä jo lähes 19 vuotta.
Elämä on tuntunut seikkailulta ja olemme nähneet Herran ihmeitä.
Seurakuntamme haluaa tavoittaa sekä juutalaisia että arabeja.
Tämä on todellinen "yhden uuden ihmisen" seurakunta,
jossa juutalaiset ja ei-juutalaiset työskentelevät yhdessä rakkaudessa.
Tämän seurakuntakeskuksen omisti eräs Angikaanikirkon yhteisö.
Keskusta käytettiin majatalona ja konferenssikeskuksena.
Kun he kuulivat meidän etsivän paikkaa seurakunnallemme,
he kokivat, että näkymme oli sama kuin heidän näkynsä,
ja he kutsuivat meidät käyttämään näitä tiloja.
Meitä oli 15 henkeä, ja siitä seurakunta lähti kasvamaan.
Emme enää mahtuneet vierasmajan huoneisiin.
Jonkin ajan päästä he kysyivät, haluaisimmeko oman rakennuksen.
Tuohon aikaan messiaaniset seurakunnat Israelissa eivät edes
omistaneet kokoontumistilojaan, eivätkä osanneet edes unelmoida
tilaisuudesta rakentaa oma seurakuntatalo.
Meillä ei ollut varaa tällaiseen rakennusprojektiin.
Aloimme rukoilla, ja tunsimme, että Jumala on mukana ja
hän pitää meistä huolen.
Lopulta tämän paikan omistajat vuokrasivat meille maan 200 vuodeksi
hintaan 1 dollari vuodessa.
Tämä on Elian vuori. Meistä tuntui, että meidän kutsumuksemme on
Elian kutsumuksen kaltainen, ja että meidän tulee kutsua ihmisiä
takaisin palvelemaan yhtä Jumalaa.
Tunsimme, että Herra oli johdattanut meidät tänne vuonna 1987.
Tuohon aikaan Haifassa tarvittiin vahvaa hengellistä työtä,
joka vastustaisi epäjumalanpalvonnan henkeä.
Haifa on hyvin maallinen kaupunki.
Täällä käytetään huumeita, tehdään abortteja,
ja kuulutaan New Age-liikkeeseen.
1. Kuningastenkirja kertoo siitä, kuinka
Elia rakensi uudelleen alas revityn Herran alttarin.
Hän asetti alttarille 12 kiveä, joiden päällä uhrattiin Herralle.
Kun hän rukoili tällä alttarilla, Herra vastasi tulella.
Taivaasta lähetetty tuli käänsi israelilaisten sydämet takaisin.
Uskomme, että Jumala on kutsunut seurakuntamme tälle vuorelle
vuosisatoja Elian jälkeen.
Tehtävämme on rakentaa Herran alttari ja tuoda oikea uhri
ylistyksen, kiitoksen, palvelun ja elämämme uhraamisen kautta.
Rukoilemme, että Herra vastaa meille tulella,
joka kääntää israelilaisten sydämet takaisin elävän Jumalan luo.
Kuinka Israelin ja muslimimaailman välinen konflikti alkoi?
Kaikki alkoi 600-luvun puolivälissä,
kun muslimiarmeija valloitti Jerusalemin ja Israelin vuonna 638.
He valloittivat maan bysanttilaisimperiumilta.
Tänne perustettiin arabiankielinen valtakunta.
Jumalan suunnitelma Israelin kohdalla ei siis etene missään
tyhjiössä, vaan tietyssä ympäristössä.
Mitä koraani sanoo Israelista ja juutalaisista?
Koraani on islamin pyhä kirja, ja se keskittyy Muhammedin elämään.
Häntä kutsutaan viimeiseksi profeetaksi.
Koraania ja Muhammedia pidetään viimeisimpänä Jumalan ilmoituksena.
He kutsuvat Jumalaa Allahiksi.
Tämä ei voi olla sama Jumala, kuin Raamatussa.
Islam on siis asettanut itsensä Raamatun yläpuolelle.
Muslimit väittävät, että heillä on viimeisin ilmoitus,
eli suurin auktoriteetti.
Islam haluaa ottaa Raamatun paikan.
He julistavat, että he ovat viimeisin totuus.
Tässä on kyse totuuksien yhteenotosta.
On tärkeää ymmärtää, että Raamattu ja koraani törmäävät toisiinsa.
Mitä muita uskomuksia koraanista löytyy?
Koraanilla on oma lakijärjestelmänsä nimeltä sharia.
Sharia on kokonainen elämäntyyli.
"Sharia" itse asiassa tarkoittaa tietä veden luo.
Jeesus sanoi Matteuksen evankeliumissa olevansa
tie, totuus ja elämä.
Emme voi hyväksyä uskonjärjestelmää, joka yrittää korvata Jeesuksen.
Yhteentörmäystä ei voida välttää.
Muslimit uskovat, että Aabrahamin poika Ismael oli lupauksen poika.
Jumalan pyysi Aabrahamia uhraamaan alttarilla Ismaelin, ei Iisakia.
Näin he vääntävät 1. Mooseksen kirjan alkuperäisen merkityksen.
Islamin mukaan Ismael oli luvattu lapsi, ja hänen kauttaan tulee uusi
järjestelmä, jonka ihmisten tulisi vastaanottaa.
Islam haluaa valloittaa maailman.
Muslimit eivät peittele tätä, vaan ilmoittavat sen avoimesti.
He haluavat ottaa Israelin paikan Jumalan suunnitelmassa.
Minkälainen asema Jeesuksella on islamin uskossa?
Jeesusta kutsutaan koraanissa nimellä Isa.
Isa nähdään yhtenää islamin profeetoista, joiden joukkoon
luetaan Aabraham, Nooa, Mooses ja Jeesus.
Jeesus valmisti tietä Mohammedille.
He siis vähättelevät Jeesuksen asemaa.
He eivät usko Jeesuksen jumalisuuteen.
Hän oli pelkkä ihminen.
Tämän lisäksi islam julistaa, että ihmiset syntyvät synnittöminä,
eikä perisyntiä ole. Näin he eivät myös tarvitse syntien anteeksiantoa.
He eivät hyväksy sitä, että Jeesus toi meille anteeksiannon verellään.
He siis kehittivät erilaisen opetusjärjestelmän,
jonka tarkoitus on korvata Raamattu.
Jeesuksella ei ole viimeistä sanaa, vaan se on Mohammedilla.
Mitä islam opettaa lopunajoista?
Islam hyväksyy lopunaikojen konseptin.
Myös muslimit odottavat Jeesuksen paluuta, mutta he eivät usko
hänen perustavan tuhatvuotista valtakuntaa,
vaan valmistavan tien islamin leviämiselle maailmassa
ja viimeiselle tuomiolle.
Islamin taivas ja helvetti ovat kuitenkin erilaisia,
kuin Uuden testamentin taivas ja helvetti.
Islamin ikuisuus on erilainen, kuin Raamatun.
Täytyy olla varovainen, koska islam on Raamatun vihollinen.
Minkälainen on islamin messias?
Islamin messiashahmoa kutsutaan Mahdiksi.
Sana tarkoittaa neuvonantajaa.
Tämä Mahdi-messias kehittyi islamin shiia-suuntauksessa.
Islam jakautuu kahteen osaan: Sunni-islamiin, johon kuuluu noin
85% muslimeista, ja shiia-islamiin, johon kuuluu 15%.
Silti shiia-suuntauksella on enemmän valtaa.
Siihen kuuluu mm. Iran ja Iranin presidentti Ahmadinejad.
Shiia-suuntaus levittää Mahdi-ajatusta.
He levittävät sitä niin voimakkaasti, että siitä on tullut
uudenlainen tulevaisuuden käsitys, ja he tekevät kaikkensa sen eteen,
että Mahdin aika voisi jo alkaa.
He ovat asettaneet Mahdi-messiaan Jeesuksen rinnalle.
Tällä tavoin voimme ymmärtää, että tämä on Raamatun vastaista.
Kuinka Jeesuksen seuraajat voivat asennoitua islamiin?
Kaikkien Raamattuun uskovien ja niiden, jotka näkevät
Jumalan suunnitelman Israelin ja maailman varalle,
tulisi nähdä, että islam on menossa kohti törmäystä.
Islam on ideologia, ja islamin vihreä lippukin julistaa avoimesti,
että se käyttää jihadia, eli pyhää sotaa.
Jihad suuntautuu luopioihin eli niihin, jotka eivät käänny islamiin.
Keitä nämä ovat? Kristittyjä ja juutalaisia.
Islam siis on julistanut sodan luopioita vastaan,
ja vaikka jotkut muslimit sanovat islamin vain puolustautuvan,
todellisuudessa on selvää, että äärimuslimit haluavat tuhota
"ison saatanan" eli Amerikan, ja "pienen saatanan" eli Israelin,
ja näin valmistaa tietä Mahdin maailmanlaajuiselle valtakunnalle.
Tämä ei voi johtaa rauhaan, vaan lopulliseen sotaan.
Uskon, että tämä liittyy seuraavaan maailmansotaan
ja apokalyptisiin sotiin, Googin ja Maagogin sotaan,
josta Hesekiel ja Uusi testamentti kertovat.
Ymmärrykseni mukaan asiat ovat kehittymässä tähän suuntaan.
Mielestäni kuitenkin uskovien ei tarvitse pelätä.
Herra on opettanut, että jos olemme uskollisia Hänelle
ja seuraamme Häntä,
Hän suojelee ja ohjaa meitä, ja pelastaa meidät.
Joelin kirjassa sanotaan, että he, jotka huutavan Herran nimeä,
pelastuvat.
Uskovilla on siis toivoa.
Emme elä pimeässä ajassa,
vaan meillä, jotka huudamme Herraa avuksemme, on toivoa.
Meidän tulee olla uskollisia ja seurata Herraa.